Mariekapell vu Clairefontaine
D'Mariekapell vu Clairefontaine gouf 1875 vun den Areler Jesuitten no de Pläng vum Staatsarchitekt Charles Arendt gebaut. D'Kapell steet op der Plaz vun der fréierer Zisterzienserinnenabtei, déi nach vun der Gräfin Ermesinde vu Lëtzebuerg a Laroche, Marquise vun Arel geplangt gi war, awer eréischt vun hirem Jong, dem Hary de Blonden, gebaut gouf.

D'Reschter vun der Ermesinde leien an der Krypta ënner der Kapell, no bei der Quell vum Hellege Bernard.

Tëscht 1997 an 2000 huet d'Lëtzebuerger Regierung an Zesummenaarbecht mam Belsche Ministère de la Région Wallonne d'Kapell restauréiere gelooss.

D'Fënstere vun der Mariekapell
D'Kapell huet eng Rei ganz schéi Fënsteren, déi d'Geschicht vun der Abtei, an domat e Stéck Lëtzebuerger Geschicht erzielen.

Um Spaweck 

 Eng Säit mat der detailléierter Geschicht vu Clairefontaine (Archive)

Clairefontaine